**Sklepi 4. redne seje Sveta Filmskega studia Viba film Ljubljana z dne 6. 11. 2013**

**1. SKLEP:**

**Predlog spremembe dnevnega reda je bil soglasno sprejet.**

**2. SKLEP:**

**Potrdi se zapisnik 2. redne seje, z dne 26. 9. 2013 s pripombami iz razprave.**

**3. SKLEP:**

**Potrdi se zapisnik 3. redne seje, z dne 17. 10. 2013 s pripombami iz razprave.**

**4. SKLEP:**

**Direktor je bil opozorjen, da morajo biti sklepi sej Sveta, v skladu s 35. členom Poslovnika Sveta javnega zavoda Filmski studio Viba, objavljeni na oglasni deski zavoda.**

**5. SKLEP:**

**Svet ugotavlja, da je razlog za redno odpoved pogodbe o zaposlitvi iz poslovnega razloga v reorganizaciji Vibe za kar je bilo potrebno predhodno soglasje Sveta zavoda. Gre za kršitev 3. člena Poslovnika Sveta javnega zavoda Filmski studio Viba film Ljubljana in 20. členom Sklepa o ustanovitvi javnega zavoda Filmski studio Viba film Ljubljana.**

**6. SKLEP:**

**Svet ugotavlja, da je dne 16. 10. 2013, direktor z izdajo sklepa št. S-14/2013 brez soglasja Sveta zavoda spremenil sistemizacijo delovnih mest. Gre za kršitev 3. člena Poslovnika Sveta javnega zavoda Filmski studio Viba film Ljubljana in 20. člena Sklepa o ustanovitvi javnega zavoda Filmski studio Viba film Ljubljana.**

**7. SKLEP:**

**Ugodi se pritožbi delavke in odpravi se redna odpoved pogodbe o zaposlitvi iz poslovnih razlogov.**

**Med razpravo je Svet ugotovil, naslednje kršitve:**

* **Iz obrazložitve odpovedi pogodbe o zaposlitvi iz poslovnih razlogov, gre za spremembo kadrovskega in strateškega načrta - kršitev 3. člena Poslovnika Sveta javnega zavoda Filmski studio Viba film Ljubljana in 20. člena Sklepa o ustanovitvi javnega zavoda Filmski studio Viba film Ljubljana.**
* **Iz predloženih dokumentov gre sklepati, da je bila v času vročene odpovedi pogodbe o zaposlitvi iz poslovnih razlogov, delavka sindikalna zaupnica (kršitev 112. Člena ZDR – 1). Člani ugotavljajo, da ni bilo pridobljeno mnenje Sindikata.**
* **V odpovedi je napačen pravni pouk. Svet ima po 42. členu ZUJIK tudi nalogo odločati o pritožbah delavcev, ki se nanašajo na pravice, obveznosti in odgovornosti delavcev iz delovnega razmerja. Delavci imajo pravico pritožbe na Svet, pred pritožbo na sodišče.**
* **Obrazložitev odpovedi ne zdrži presoje. Težka finančna situacija in zahteva Ministrstva za kulturo za zmanjšanje zaposlenih za 1% sta navedeni zgolj pavšalno. Od javnega zavoda ni bilo zahtevano, da zmanjša število zaposlenih.**
* **V zvezi s pritožbo delavke bo Svet izdal odločbo.**
* **Iz predloženih dokumentov je razvidno, da je že pred 3. sejo, 17. 10. 2013, bila predvidena odpustitev delavke in nameravana sprememba sistemizacije delovnih mest. O tem člani Sveta niso bili obveščeni.**
* **Direktor je na 3. seji, 17. 10. 2013, zagotovil, da ni nobenih izrednih razmer v kolektivu, kar se ne sklada s kasnejšimi postopki direktorja.**

**8. SKLEP:**

**Direktorja se zadolži, da do naslednje redne seje preveri prevedbo delovnih mest, ki je bila narejena v javnem zavodu Filmski studio Viba film Ljubljana, pripravi poročilo in ga predstavi Svetu.**

**9. SKLEP:**

**Svet je ugotovil, da je bilo delavki vročeno Obvestilo o ugotovitvi nepravilnosti pri prevedbi v katerem je napisano da ji bo naknadno posredovana pravilna prevedba delovnega mesta z izračunom. Delavkina pritožba je bila preuranjena.**

**10. SKLEP:**

**Člani Sveta ugotavljamo, da so bile v postopku izstavitve računa KOŠUTA PROSTUDIO, d.n.o napravljene nepravilnosti. Direktorja se zadolži, da ugotovi te nepravilnosti in jih tudi odpravi. Člani Sveta so seznanjeni z delovnimi poročili, na podlagi katerih so se izstavili računi. Člani Sveta direktorja zadolžijo, da razišče, kateri od navedenih delovnih poročil je nepravilen. Za kršitelja naj se izvedejo ustrezne sankcije. Preden direktor ukrepa, o ugotovitvah poroča članom Sveta.**

**11. SKLEP:**

**Svet se seznani s Poročilom o mobingu na delovnem mestu. Direktor je predstavil svoje videnje zadeve. Ga. Suzana Zirkelbach je še natančneje opisala situacijo. Na podlagi vsega navedenega so si člani Sveta ustvarili sliko o zaskrbljujočem stanju v kolektivu javnega zavoda.**

**12. SKLEP:**

**Svet se seznani s predlogom finančnega načrta in programa dela za leto 2014.**

**13. SKLEP:**

**Svet se seznani in potrdi predlagane odpise terjatev.**

**14. SKLEP:**

**Svet se seznani s predlogom direktorja glede najema prostora P14 in se z njim strinja.**

**15. SKLEP:**

**Člani Sveta so ugotovili, da v pogodbi o poslovnem najemu vozila št. 0291013 manjka člen, da se, v primeru odkupa vozila, že plačana najemnina šteje kot del kupnine, kar je bilo svetnikom predstavljeno na 3. redni seji in zagotovljeno tudi na 4. redni seji Sveta do pregleda pogodbe.**

**16. SKLEP:**

**Zapisnik 4. seje Sveta se pripravi do petka, 8. 11. 2013.**

**17. SKLEP:**

**Svet ugotavlja, da direktor javnega zavoda kljub opozorilom Sveta pri kadrovskih zadevah ne rana v skladu s predpisi in zakoni.**

**V primeru redne odpovedi pogodbe o zaposlitvi iz poslovnega razloga, z dne 22. 10. 2013, Svet ugotavlja, da je prišlo do kršitev:**

* **Iz obrazložitve odpovedi pogodbe o zaposlitvi iz poslovnih razlogov izhaja, da gre za spremembo kadrovskega in strateškega načrta - kršitev 3. člena Poslovnika Sveta javnega zavoda Filmski studio Viba film Ljubljana in 20. člena Sklepa o ustanovitvi javnega zavoda Filmski studio Viba film Ljubljana.**
* **Iz predloženih dokumentov gre sklepati, da je bila v času vročene odpovedi pogodbe o zaposlitvi iz poslovnih razlogov, delavka sindikalna zaupnica (kršitev 112. Člena ZDR – 1). Člani ugotavljajo, da ni bilo pridobljeno mnenje Sindikata.**
* **V odpovedi je napačen pravni pouk. Svet ima po 42. členu ZUJIK tudi nalogo odločati o pritožbah delavcev, ki se nanašajo na pravice, obveznosti in odgovornosti delavcev iz delovnega razmerja. Delavci imajo pravico pritožbe na Svet, pred pritožbo na sodišče.**
* **Obrazložitev odpovedi ne zdrži presoje. Težka finančna situacija in zahteva Ministrstva za kulturo za zmanjšanje zaposlenih za 1% sta navedeni zgolj pavšalno. Od javnega zavoda ni bilo zahtevano, da zmanjša število zaposlenih.**
* **Iz predloženih dokumentov je razvidno, da je že pred 3. sejo, 17. 10. 2013, bila predvidena odpustitev delavke in nameravana sprememba sistemizacije delovnih mest. O tem člani Sveta niso bili obveščeni.**
* **Direktor je na 3. seji, 17. 10. 2013, zagotovil, da ni nobenih izrednih razmer v kolektivu, kar se ne sklada s kasnejšimi postopki direktorja.**

**Glede na to, da so bile pomanjkljivosti ugotovljene že pri zaposlitvi pomočnice direktorja, na kar je bil direktor opozorjen, predlagamo, da se minister za kulturo seznani z navedenimi dejstvi ter da skladno s svojimi pooblastili sprejme ustrezne odločitve.**

**18. SKLEP:**

**Svet ugotavlja, da je direktorjev odnos do Sveta negativen, da je člane Sveta v več primerih zavajal. Gre za večkrat ponavljajoče se nepravilnosti. Z današnjim protestnim odhodom s seje Sveta ter na podlagi vsega navedenega direktor ne uživa več zaupanja članov Sveta.**